ለማ መገርሳን እናውቀዋለን የሰፈራችን እና የመንደራችን ልጅ ነው ፡፡ አንተ አታውቀውም ፡፡ በኦነግ ፖለቲካ ታስረን ስንገረፍ መጨረሻ እስር ቤት ውስጥ መጥቶ የሚያነጋግረንና የኦህዴድ አባል ከሆናችሁ ኦነግንም ካወገዛችሁ ከስር ትወጣላችሁ በማለት ከእስር ከተፈታን በኋላ በየቀኑ እሱ ቢሮ እየሄድን መኖራችንን እየፈርምን አዘናግተን ነው ከአገር ያመለጥነው አሉኝ ፡፡ ጌታቸው አሰፋ ለማ ነው ለማም ጌታቸው አሰፋ ነው ፡፡ አብይም ሆነ ለማ ከጌታቸው አሰፋ ጋር በአንድ የስለላ ተቋም የሰሩ ስለሆነ ፣ ኧንደውም እጅግ አደገኞቹ ሰዎች ለማና አብይ ናቸው ፡፡ አሁን ደግሞ የመቀሌው ጉባኤ አለቃቸውን ጌታቸው አሰፋን መርጦ ያመጣ ስለሆነ በነለማና አብይ ወርቃማ ንግግር ለሌላ ባርነት ፍጥረት እየተመቻቸ ነው ምንም ለውጥ አይመጣም ይልቅ ሰንሰለቱ ይጠብቃል ፡፡ ለማ በቅርቡ በአማራና ኦሮሞ ህዝብ መሃል ሊኖር ስለሚገባው መልካም ግንኙነት ያወራውን በመርህ ደረጃ እኛም ከልብ የምንደግፈው ነው ፣ ሆኖም ንግግሩ በወርቅ የተለበጠ የህወሃት ማስተኛ ዘዴ ናት ፡፡ እንደ ባህርዳሩ ጉባኤ እያደር ታያለህ በቅርቡ የሱማሌ ክልልና የኦሮሞ ህዝብ የሰላም ጉባኤ ተካሄደ ብለው ቲያትር ይሰራሉ ፡፡ « ሃሮምሳ » በአፋን ኦሮሞ በአማርኛ ደግሞ ውርስ ትርጉሙ ተሃድሶ የሚሉት ማስተኛ የትም እንደማይደርስ የሚያሳየው በቅርቡ የኦሮሚያ የደህንነት ምክር ቤት ብለው ባካሄዱት ስብሰባ በጸጥታው ዘርፍ የፌዴራል ክፍሉን ወክለው የመጡት ሃላፊዎች ሁሉ ትግሬዎች ነበሩ የቱ ላይ ነው የነለማ ነጻነት ? በሚል ጥያቄያዊ እንቆቅልሽ ሊያስረዱኝ ሞከሩ ፡፡
